فتبينوا تعديل - تعديل مصدري - تعديل ويكي بيانات فتبينوا هيا منصه مستقله متخصصه فى مجال تفتيش الأخبار، انطلقت سنة 2014 م على شكل صفحة على الفيسبوك بعدها اتطورت باستمرار، واليوم بتعتبر من المنصات الرايده عربى فى المجال دا. بتهدف إلى تنقية المحتوى العربى على الانترنت من الاشاعه والأخبار الكدابه والخرافات. عشان تكون مصدر أساسى للى بيقرو فى العالم العربى لتمييز الحقيقى من الفايك. بدأ المشروع بصفحه على الفيسبوك بتصحح الاخبار الكدابه والمعلومات الغلط المنتشره فى فضاء الإنترنت، بعدها اتطور لحد تصوير حلقات فيديو منزليه بسيطه، بيتكون فريق المشروع من متطوعين من مجموعة تخصصات جامعيه بيدورو عن المعلومات الغلط المنتشره على الشبكات الاجتماعيه. طلع أول فيديو على قناة اليوتيوب الخاصّة بمُبادرة فتبينوا في 29 يوليو سنة 2015 ، ومن ساعتها نشرت القناه حوالى عشرين مقطع فيديو تانى وخدت المقاطع ديه حوالى اتنين مليون مشاهده واكتر من ربع مليون مشترك (لغاية سبتمبر 2016 ). اسم مؤسس المشروع معاذ الظاهر ، وهوا دكتور فلسطينى - أردنى درس الطب ف مصر، وكان الحافز اللى دفعه للبدء فى المشروع: سماع خرافه بيستشهد بيها امام. التسميه مقتبسه من الآيه القرانيه اللى بتحث على التأكد من البيان قبل نشره فى سورة الحجرات .